URDHËR
Nr. 262, datë 21.6.2021

PËR DISA NDRYSHIME NË URDHRIN NR. 243, DATË 8.6.2021, “PËR MARRJEN E MASAVE KUFIZUESE PËR PARANDALIMIN DHE KONTROLLIN E SËMUNDJES SË INFLUENCËS AVIARE NË SHPENDË, NË MJEDISET E HAPURA DHE TREGJET E KAFSHËVE TË GJALLA”

Mbështetur në nenin 102, pika 4 të Kushtetutës; në nenin 27, të ligjit nr. 10465, datë 29.9.2011, “Për Shërbimin Veterinar në Republikën e Shqipërisë”, të ndryshuar,

URDHËROJ:

Në urdhrin nr. 243, datë 8.6.2021, bëhen shtesat si vijon:
1. Në pikën 1 togfjalëshi “dhe tregjet e kafshëve të gjalla” shfuqizohet.
2. Pas pikës 1, shtohen pikat si vijon:
“2. Lejimin e tregtimit të shpendëve të gjalla, nga fermat në zonat e lira nga influenca aviare, në treg, të shoqëruara me raport-analizë (PCR) lëshuar nga Instituti i Sigurisë Ushqimore dhe Veterinare, që vërteton që shpendët janë të pastër nga Influenca Aviare dhe certifikatë shëndetësore veterinare lëshuar nga veterineri zyrtar.
3. Lejimin e tregtimit nga ferma në fermë të shpendëve, ferma në zonat e lira, shoqëruar me certifikatë shëndetësore veterinare, lëshuar nga veterineri zyrtar përkatës.”.
[bookmark: _GoBack]4. Ky urdhër hyn në fuqi menjëherë dhe botohet në Fletoren Zyrtare. 

